Ir-Regolament tal-Kunsill (KE) nru 2249/1999
tat-22 ta'Ottubru 1999
li jiftaħ kwota ta' tariffa Komunitarja għall-importazzjoni ta'laħam tal-annimali bovini, mingħajr għadam, u imnixxef,
IL-KUNSILL TAL-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 tiegħu,
Wara li kkunsidra l-proposta tal-Kummissjoni,
Billi:
(1) Fil-kuntest tan-negozjati dwar ftehim bejn il-Komunità Ewropea u il-Konfederazzjoni Svizzera dwar il-Kummerċ fil-Prodotti Agrikoli, il-Komunità intrabtet li mill-1 ta' Lulju 1999 tiftaħ kwota tat-tariffa awtonoma għall-laħam ta' annimali bovini, mingħajr għadam, u imnixxef; il-ftehim ġie iffirmat fil-21 ta' Ġunju 1999;
(2) Sabiex jitħarsu il-kundizzjonijiet tal-impenn tal-Komunità, għandhom isiru dispożizzjonijiet biex dan it-trattament preferenzjali jiskadi 12 il-xahar wara d-dħul fis-seħħ ta' dan il-ftehim;
(3) Għar-raġunijiet ta' simplifikazzjoni din il-kwota għandha tinfetaħ fuq bażi ta' iżjed minn darba fis-sena għal perijodi ta' tnax il-xaħar kull wieħed; iżda, l-aħħar perijodu ta' kwota jista' jkun iqsar minn 12 il-xaħar skond id-data propja tad-dħul fis-seħħ tal-ftehim; f'dak il-każ ikun xieraq li l-Kummissjoni tiġi awtorizzata li taġġusta l-kwantità disponibbli taħt il-kwota tat-tariffa skond dan;
(4) Fl-aħħar tal-perijodu ta' transizzjoni li jispiċċa sena wara d-dħul fis-seħħ tal-ftehim, il-kundizzjonijiet għall-importazzjonijiet preferenzjali mill-Isvizzera ta' laħam tal-annimali bovini, mingħajr għadam, w imnixxef, ikun kopert bid-dispożizzjonijiet ta' dak il-ftehim;
(5) Regoli dettaljati għall-applikazzjoni ta' dan ir-Regolament u, b'mod partikolari, id-dispożizzjonijiet meħtieġa għall-imaniġġar tal-kwoti għandhom ikunu adottati skond il-proċedura preskritta fl-Artikolu tar-Regolament tal-Kunsill (KEE) Nru 805/68 tas-27 ta' Ġunju 1968 dwar l-organizzazzjoni komuni tas-suq taċ-ċanga u tal-vitella [1],
ADOTTA DAN IR-REGOLAMENT:
Artikolu 1
1. Tariffa ta' kwota Komunitarja qed tiġi minnufiħ miftuħa fuq bażi ta' iżjed minn darba fis-sena għall-perijodu mill-1 ta' Lulju ta' sena waħda sat-30 ta' Ġunju tas-sena ta' wara għall-importazzjoni ta' volum nett ta' 700 tunellata għal kull perijodu minn dawn ta' annimali bovini, mingħajr għadam, w imnixxef, li huwa skond il-kodiċi NM ex02102090.
2. Fil-kwota msemmijja fil-paragrafu 1 l-ammonti speċifiċi tad-dazji tad-dwana ffissati fit-Tariffa Komuni Doganali m'għandhomx japplikaw.
Artikolu 2
Ir-regoli dettaljati għal dan ir-Regolament u, fejn xieraq, it-tnaqqis proporzjonat tal-kwantità annwali fil-każ ta' perijodu finali ta' kwota tat-tariffa ta' anqas minn 12 il-xahar għandhom jiġu adottati skond il-proċedura stipulata fl-Artikolu 27 tar-Regolament (KEE) Nru 805/68.
Artikolu 3
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta' Lulju 1999 sal-aħħar jum tat-tnax il-xahar li jiġi wara d-dħul fis-seħħ tal-ftehim bejn il-Komunità Ewropea u il-Konfederazzjoni Svizzera dwar il-Kummerċ ta' Prodotti Agrikoli.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fil-Lussemburgu, fit-22 ta' Ottubru 1999.